ประกาศกระทรวงการคลังเรื่อง กําหนดหลักเกณฑ์และวิธีการใช้ระบบบริการ Tax Single Sign On----------------------------------------------เพื่อเป็นการอํานวยความสะดวกแก่ผู้ที่ประสงค์จะยื่นคาร้อง คําขอ แบบแสดงรายการ หรือการดําเนินการใดๆ ตามกฎหมายในรูปของข้อมูลอิเล็กทรอนิกส์ อันเป็นการทําธุรกรรมทางอิเล็กทรอนิกส์ภาครัฐ กับ 3 กรมภาษี ได้แก่ กรมสรรพากร กรมสรรพสามิต และกรมศุลกากร ซึ่งเป็นหน่วยงานในสังกัดกระทรวงการคลัง โดยให้สามารถใช้ชื่อผู้ใช้งาน (Username) และรหัสผ่าน (Password) เดียวกัน สําหรับการเข้าใช้ระบบบริการอิเล็กทรอนิกส์ของกรมสรรพากร กรมสรรพสามิต และกรมศุลกากร หากกระทําผ่านระบบบริการ Tax Single Sign On ของกระทรวงการคลังการทําธุรกรรมทางอิเล็กทรอนิกส์ภาครัฐ หน่วยงานของรัฐต้องกําหนดหลักเกณฑ์และวิธีการตามที่กําหนดในมาตรา 3 แห่งพระราชกฤษฎีกากําหนดหลักเกณฑ์และวิธีการในการทําธุรกรรมทางอิเล็กทรอนิกส์ภาครัฐ พ.ศ. 2549 ออกตามความมาตรา 35 แห่งพระราชบัญญัติว่าด้วยธุรกรรมทางอิเล็กทรอนิกส์ พ.ศ. 2544 กระทรวงการคลังจึงกําหนดหลักเกณฑ์และวิธีการใช้ระบบบริการ Tax Single Sign On ดังต่อไปนี้ข้อ ๑ ในประกาศนี้"ผู้ใช้บริการ" หมายความว่า บุคคลธรรมดา นิติบุคคล ห้างหุ้นส่วน หรือคณะบุคคลที่ได้ลงทะเบียนขอใช้ระบบบริการ Tax Single Sign On"ผู้ให้บริการ" หมายความว่า กระทรวงการคลังซึ่งเป็นผู้ให้บริการระบบบริการ Tax Single Sign On"ระบบบริการ Tax Single Sign On" หมายความว่า ระบบบริการอิเล็กทรอนิกส์ด้านภาษีของ 3 กรมภาษี โดยใช้ชื่อผู้ใช้งาน (Username) และรหัสผ่าน (Password) ชุดเดียวในการเข้าสู่ระบบบริการอิเล็กทรอนิกส์ของ 3 กรมภาษี"3 กรมภาษี" หมายความว่า กรมสรรพากร กรมสรรพสามิต และกรมศุลกากรข้อ ๒ ผู้ใช้บริการที่มีความประสงค์จะใช้ระบบบริการ Tax Single Sign On ต้องลงทะเบียนโดยยื่นคําขอใช้ระบบบริการ Tax Single Sign On ผ่านระบบเครือข่ายอินเทอร์เน็ต ทางเว็บไซต์ (Web Site) ของกระทรวงการคลัง โดยต้องกรอกข้อมูลให้ถูกต้องครบถ้วนตามความเป็นจริงทุกประการข้อ ๓ ผู้ใช้บริการหรือผู้รับมอบอํานาจต้องมาแสดงตัวต่อพนักงานเจ้าหน้าที่ของกรมสรรพากร ณ สานักงานสรรพากรพื้นที่ในเขตท้องที่ที่มีภูมิลําเนาหรือสานักงานใหญ่ตั้งอยู่ หรือกองบริหารการเสียภาษีทางอิเล็กทรอนิกส์ กรมสรรพากร หรือพนักงานเจ้าหน้าที่ของกรมสรรพสามิต ณ กรมสรรพสามิต ภายในสามสิบวันนับแต่วันที่ยื่นคําขอตามข้อ 2 พร้อมเอกสารหลักฐานดังต่อไปนี้(1) คําขอใช้ระบบบริการ Tax Single Sign On ที่ยื่นไว้ตามข้อ 2 พร้อมลงลายมือชื่อของผู้ใช้บริการ(2) ข้อตกลงและเงื่อนไขในการใช้ระบบบริการ Tax Single Sign On พร้อมลงลายมือชื่อของผู้ใช้บริการ(3) หนังสือมอบอํานาจ และสําเนาบัตรประจําตัวประชาชนของผู้มอบอํานาจพร้อมลงลายมือชื่อรับรองสําเนาถูกต้อง สําหรับกรณีผู้ใช้บริการมอบอํานาจให้บุคคลอื่นมาส่งเอกสารหลักฐานแทนข้อ ๔ เมื่อผู้ใช้บริการได้รับอนุมัติให้เป็นผู้ใช้ระบบบริการ Tax Single Sign On แล้ว ผู้ใช้บริการจะได้รับชื่อผู้ใช้งาน (Username) ผ่านที่อยู่จดหมายอิเล็กทรอนิกส์ (Email Address) ของผู้ใช้บริการที่ระบุไว้ในคําขอใช้ระบบบริการ Tax Single Sign On และให้ผู้ใช้บริการเป็นผู้กําหนดรหัสผ่าน (Password) ผ่านระบบเครือข่ายอินเทอร์เน็ต ทางเว็บไซต์ (Web Site) ของกระทรวงการคลัง เพื่อเข้าใช้ระบบบริการ Tax Single Sign On สําหรับเข้าใช้ระบบบริการอิเล็กทรอนิกส์ของ 3 กรมภาษีข้อ ๕ ชื่อผู้ใช้งาน (Username) และรหัสผ่าน (Password) เป็นหลักฐานแสดงการลงลายมือชื่อของผู้ใช้บริการในการใช้ระบบบริการอิเล็กทรอนิกส์ของ 3 กรมภาษี ผ่านระบบบริการ Tax Single Sign On ทางเว็บไซต์ (Web Site) ของกระทรวงการคลัง ผู้ใช้บริการต้องเก็บรักษาชื่อผู้ใช้งาน (Username) และรหัสผ่าน (Password) ไว้เป็นความลับ การระบุชื่อผู้ใช้งาน (Username) และรหัสผ่าน (Password) เข้าใช้ระบบบริการ Tax Single Sign On ถือเป็นการยืนยันตัวผู้ใช้บริการและรับรองข้อความในข้อมูลอิเล็กทรอนิกส์ข้อ ๖ กรณีผู้ใช้บริการมีความประสงค์จะแก้ไขข้อมูลที่ลงทะเบียนไว้เพื่อใช้ในการอ้างอิงหรือยืนยันตัวผู้ใช้บริการ เช่น ชื่อ-นามสกุล ที่อยู่จดหมายอิเล็กทรอนิกส์ (Email Address) หมายเลขโทรศัพท์ หรือยกเลิกการใช้ระบบบริการ Tax Single Sign On ผู้ใช้บริการจะต้องยื่นคําขอแก้ไขข้อมูลผ่านระบบบริการ Tax Single Sign Onการติดต่อผู้ใช้บริการไปยังที่อยู่ หมายเลขโทรศัพท์ หรือที่อยู่จดหมายอิเล็กทรอนิกส์ (Email Address) ที่ผู้ให้บริการได้รับแจ้งไว้ ถือว่าเป็นการติดต่อโดยชอบจนกว่าจะได้มีการเปลี่ยนแปลงแก้ไขข้อมูลที่ลงทะเบียนไว้ตามวรรคหนึ่งข้อ ๗ ผู้ใช้บริการต้องรับผิดชอบและผูกพันตามเนื้อหาหรือข้อมูลที่เกิดจากการใช้ชื่อผู้ใช้งาน (Username) และรหัสผ่าน (Password) ไม่ว่าจะเป็นการกระทําโดยผู้ใช้บริการเอง หรืออนุญาตให้ผู้อื่นนําชื่อผู้ใช้งาน (Username) และรหัสผ่าน (Password) ไปใช้ หรือมีผู้อื่นแอบอ้างนาชื่อผู้ใช้งาน (Username) และรหัสผ่าน (Password) ไปใช้อันเนื่องมาจากความประมาทเลินเล่อของผู้ใช้บริการ ให้ถือว่าการใช้งานระบบบริการ Tax Single Sign On เป็นการกระทําของผู้ใช้บริการด้วยตนเองข้อ ๘ ประกาศนี้ให้ใช้บังคับตั้งแต่วันประกาศเป็นต้นไปผู้มีอํานาจลงนาม - ประกาศ ณ วันที่ 16 กรกฎาคม พ.ศ. 2561 อภิศักดิ์ ตันติวรวงศ์(นายอภิศักดิ์ ตันติวรวงศ์)รัฐมนตรีว่าการกระทรวงการคลัง